《昱关行》
元代·吴讷

昱关铁骑争驰突，白羽红翎送金镝。可怜五岭之中间，朽骨金金照寒日。

贼徒散走东南回，却倚黄连足坚壁。四面长围筑已成，炮架崔巍向城立。

自知九死不一生，犹捲朱旗战原隰。君不见韩将军，陷阵常呼万人敌，我当从之斩妖贼。

作者简介：（1331—1357）徽州休宁人，字克敏。学兵法，习骑射。顺帝至正末，荐授建德路判官，兼义兵万户，守徽州。朱元璋兵至，退屯浙西札溪，战败，自刎死。